Vinodol

Vinodol je obec na Slovensku v okrese Nitra. Obec vznikla zlúčením Horného a Dolného Vinodolu v r.1960. Od krajského mesta Nitra je vzdialená 18 km. 

 Polohopis 
130 m n m. stred obce, 126 - 227 m n m. v chotári. Vinodol leží v Podunajskej nížine na západnom úpätí Žitavskej pahorkatiny na ľavom brehu Nitry. Pahorkatinný povrch chotára tvoria treťohorné uloženiny pokryté sprašou. V západnej časti na močaristej nive väčší lužný dubový les nazývaný Berek. Pôdy sú lužné,nivné černozemé i hnedozemé.

 Historické názvy 

 Horný Vinodol 
1113 Zoulus, 1156 Sceuleus, 1214 Zeuleus, 1786 Horný Sölöš, 1808 Horní Silleš, 1920 Horný Síleš, 1948 Horný Vinodol

 Dolný Vinodol 
1531 Also Zewlews, 1786 Dolný Sölöš, 1920 Dolný Síleš, 1948 Dolný Vinodol

 Kút 
1113 Kuth

 Demografický vývoj od roku 1699 
V roku 1699 obe časti dnešnej obce celkom spustli za tureckej okupácie.

 Horný Vinodol 
V roku 1715 mala obec 18 usadlostí

1787 - 289 obyvateľov a 43 domov, 1828 - 408 obyv. a 59 domov,1869 - 386 obyv., 1880 - 398, 1890 - 441, 1900 - 482, 1910 - 552, 1921 - 623, 1930 - 618, 1940 - 664, 1948 - 663

 Dolný Vinodol 
V roku 1715 mala 5 domácností

1787 - 563 obyvateľov a 104 domov, 1828 - 729 obyv. a 105 domov, 1869 - 712 obyv,, 1880 - 607, 1890 - 736, 1900 - 763, 1910 - 756, 1921 - 770, 1930 - 849, 1940 - 829, 

1948 - 754

 Vinodol 
1961 - 1703, 1970 - 1861, 2001 - 1851, 2011 - 1932, 2021 - 2061

 Národnosti podľa sčítania v r. 2021 
národnosťpočetpodiel (%)1.)Slovenská195694.912.)Maďarská442.133.)Rómská90.444.)Rusínská005.)Ukrajinská006.)Česká70.347.)Nemecká008.)Moravská009.)Poľská20.110.)Ruská0011.)Ostatné20.112.)Nezistené411.99Spolu2061

 Obyvateľstvo podľa vierovyznania pri sčítaní v r. 2021 
vierovyznaniepočetpodiel (%)1.)Rímskokatolícka cirkev168381.662.)Evanjelická cirkev augsburského vyznania140.683.)Gréckokatolícka cirkev60.294.)Reformovaná kresťanská cirkev522.525.)Pravoslávna cirkev10.056.)Náboženská spoločnosť Jehovovi svedkovia20.17.)iné221.078.)bez vyznania22610.979.)nezistené552.67Spolu2061

 História 

 Horný Vinodol 
Prvá písomná zmienka v Zoborskej listine z 1113 roku. Patrila kláštoru v Hronskom Beňadiku, zemanom a kláštoru v Bzovíku, koncom 13. storočia 21 zemianskym rodinám. V rokoch 1247 - 1410 časť obce ostrihomskému arcibiskupstvu, v 16.storočí Kurthyovcom, Papovcom a Forgáčovcom, v 18.st. Szörényiovcom, Motešickým a i. Obyvatelia sa zaoberali poľnohospodárstvom a obec si zachovala tento ráz aj po r.1918.V 1938-1945 bola pripojená k Maďarsku. JRD založené v 1960.

 Dolný Vinodol 
Obec sa spomína v r. 1531. Patrila zemianskym rodinám Kunovcov, Thatovcov, Bánkyovcov a i., v 19.st. Grassalkovičovcom, Motešickovcom a Wodianerovcom. Poľnohospodárski pracovníci štrajkovali v r. 1934 a 1937.

 Kút 
Obec pri potoku Cetínka sa spomína v rokoch 1113 - 1323. Patrila tunajším zemanom.

 Občianska vybavenosť 
V obci sa nachádza ZŠ s obecnou knižnicou a MŠ. Budova obecného úradu disponuje o.i. aj ordináciou všeobecného lekára, lekárňou. Polyfunkčná budova na Hlavnej ulici je využívaná miestnymi spolkami či elokovaným pracoviskom Spojenej školy internátnej v Nitre ako aj Poštovým úradom. Hasičská zbrojnica bola zrenovovaná v r. 2018 a sídli v budove niekdajšej pošty. Dom kultúry má kapacitu 120 osôb a je v blízkosti OcÚ.Viacúčelové športové ihrisko sa nachádza na Športovej ulici za ZŠ, kde je aj artézsky prameň.

 Vodné toky a plochy 
V obci sa nachádza rybník s oddychovou zónou. Prirodzenou hranicou chotára Vinodolu a Veľkého Cetína tvorí Panianský potok, cez ktorý prechádza neveľký most. Poza dedinu na západnej strane tečie rieka Nitra. Popri nej vedie Nitrianska cyklomagistrála, ktorá sa rozvetvuje na Komjatice a Paňu a postupne prechádza do Černíka. Rieka Nitra v miestach, kde ju pretína jediný most v obci je vzdialená 39 km od sútoku s Váhom. 

 Časti obce 
Vo východnej časti obce na miestach niekdajších lesov, nachádzajú sa vinohradnícke osady Stará Hora na severe, Nová Hora a Petecká Hora v južnej časti. V nich sa pestuje najmä vinič, zväčša vysadený za hajlochmi vinohradníkov. Vinohrady spadajú do Nitrianskej vinohradníckej oblasti a pod Vrábeľský vinohradnícky rajón.

 Doprava 
Autobusové spojenia s Nitrou, Novými Zámkami a Vrábľami z 8 zastávok po ceste III. triedy III/051037.

 Stavby 

 Farský kostol Panny Márie Ružencovej z r. 1892

 Kostol reformovanej kresťanskej cirkvy nazývaný tiež kalvínsky kostol z r. 1790, s vežou a prestavbou od roku 1876.

 Budova fary z r. 1898

 Zvonica na Hlavnej ulici z r. 1876

 Referencie 


 https://maps.arcanum.com;
 https://mapy.tuzvo.sk/hofm/default1.aspx ;
 http://www.sodbtn.sk/obce/obec_stat_vek_2021.php?kod_obce=500917;

 Iné projekty 

 Externé odkazy 
 web stránka obce Vinodol


Kategória:Obce okresu Nitra